Denon gør klar til havefest

Sonos må se bekymrede til, mens sultne Denon bider sig ind på markedet for streaming-løsninger. Seneste angreb fra Denon er Heos 1 – en bærbar højtaler, der gør det muligt at streame multirumslyd hvor som helst, både indendørs og udendørs. Med andre ord: Perfekt til sommerens havefester.

Det kræver dog, at man tilkøber den såkaldte Go Pack, der er en fod med indbygget batteri og Bluetooth-forbindelse. Pakken gør Heos 1 fuldstændigt trådløs og giver 6 timers musik på en opladning. Bluetooth-adapteren gør HEOS 1 i stand til at spille musik fra en hvilken som helst mobil eller tablet med Bluetooth, hvis der for eksempel ikke er nogen wifi-forbindelse.

Heos-teknologien gør det muligt at knytte to Heos 1’ere sammen, så de fungerer som et sæt trådløse stereohøjtalere.

Prisen for højttaleren bliver 1.699 kr, mens Go Pack-udvidelsen vil koste yderligere 749 kroner. Højttalerne er i butikkerne i juni måned. Lige i sæson til havefesten …

Denon gør klar til havefest